GREEK SUPREME COURT DECISION

Decision ID: 740/2024
Decision Number: 740
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ E' ΠΟΙΝΙΚΟ ΤΜΗΜΑ - ΣΕ ΣΥΜΒΟΥΛΙΟ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Κωστούλα Πρίγγουρη, Παρασκευή Τσούμαρη - Εισηγήτρια και Σταυρούλα Κουσουλού, Αρεοπαγίτες. Με την παρουσία και του Αντεισαγγελέα του Αρείου Πάγου Κωνσταντίνου Τζαβέλλα (γιατί κωλύεται η Εισαγγελέας) και του Γραμματέα Γ. Β. Συνήλθε σε Συμβούλιο στο Κατάστημά του στις 5 Απριλίου 2024, προκειμένου να αποφανθεί για την αίτηση του αναιρεσείοντος - κατηγορουμένου I. A. του Q., κρατούμενου στο Κατάστημα Κράτησης Τρίπολης, που δεν παρέστη στο συμβούλιο, για αναίρεση της υπ' αριθμ. 29, 30/2023 αποφάσεως του Μικτού Ορκωτού Εφετείου Ναυπλίου. Το Μικτό Ορκωτό Εφετείο Ναυπλίου, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων-κατηγορούμενος ζητεί τώρα την αναίρεση της απόφασης αυτής, για τους λόγους που αναφέρονται στην υπ' αριθμ. 25/1-12-2023 αίτησή του, η οποία καταχωρίστηκε στο οικείο πινάκιο με τον αριθμό 1126/2023. Έπειτα ο Αντεισαγγελέας του Αρείου Πάγου Κωνσταντίνος Τζαβέλλας εισήγαγε για κρίση στο Συμβούλιο τη σχετική δικογραφία με την πρόταση του Αντεισαγγελέα του Αρείου Πάγου Βασιλείου Φλωρίδη με υπ'αριθμ. πρωτ. 53/4-3-2024, στην οποία αναφέρονται τα ακόλουθα: Εισάγω ενώπιον του Δικαστηρίου Σας, σύμφωνα με τις διατάξεις των άρθρων 476 παρ. 1 και 485 παρ. 1 ΚΠΔ, τη με αριθμ. 25/23 αίτηση αναιρέσεως του I. A. του Q., κρατουμένου στο Κατάστημα Κράτησης Tρίπολης, κατά της με αριθμ. 29,30 /23 αποφάσεως του Μ.Ο.Ε Ναυπλίου και εκθέτω τα εξής: Κατά το άρθρο 474 του Κ.Ποιν.Δ., όπως τροποποιήθηκε με το άρθρο 141 του Ν. 4855/2021 (Φ.Ε.Κ. 215/12-11-2021), "1. Το ένδικο μέσο ασκείται με δήλωση στον γραμματέα του δικαστηρίου που εξέδωσε την απόφαση (ή το βούλευμα) ή στον γραμματέα του ειρηνοδικείου ή στον προϊστάμενο της προξενικής αρχής που βρίσκεται στο εξωτερικό και στην περιφέρεια των οποίων κατοικεί ή διαμένει προσωρινά ο δικαιούμενος. Αν αυτός κρατείται στη φυλακή, η δήλωση μπορεί να γίνει και σε εκείνον που τη διευθύνει. Για τη δήλωση συντάσσεται έκθεση που υπογράφεται από εκείνον που την υποβάλλει ή τον αντιπρόσωπό του (άρθρο 466 παρ. 1) και από εκείνον που τη δέχεται. Ο εισαγγελέας μπορεί να δηλώσει την άσκηση του ενδίκου μέσου και με τηλεομοιοτυπία ή ηλεκτρονική αλληλογραφία, οπότε το ένδικο μέσο θεωρείται ότι ασκήθηκε με την αποδεδειγμένη αποστολή τους. 2. Το ένδικο μέσο μπορεί επίσης να ασκηθεί και με κατάθεση δικογράφου στα παραπάνω πρόσωπα, για την οποία συντάσσεται έκθεση εγχείρησης. 2Α. Η αναίρεση μπορεί να ασκηθεί από τον κατηγορούμενο και με δήλωση που περιέχει όσα ορίζονται στην παρ. 4 και επιδίδεται στον εισαγγελέα του Αρείου Πάγου. 3. Αν η έκθεση γίνει ή το δικόγραφο κατατεθεί σε άλλον γραμματέα ή στον διευθυντή των φυλακών, αποστέλλεται αμέσως στον γραμματέα του δικαστηρίου που εξέδωσε την απόφαση. 4. Στην έκθεση ή το δικόγραφο πρέπει να διατυπώνονται και οι λόγοι για τους οποίους ασκείται το ένδικο μέσο.", ενώ από το συνδυασμό των διατάξεων των άρθρων 462, 473 παρ. 1 και 3, 507 παρ. 1 εδ. α` του Κ.Ποιν.Δ. προκύπτει ότι, όπου ειδική διάταξη νόμου δεν ορίζει διαφορετικά, η προθεσμία για την άσκηση ένδικων μέσων είναι δέκα (10) ημέρες από τη δημοσίευση της απόφασης. Αν ο δικαιούμενος δεν είναι παρών κατά την απαγγελία της απόφασης, η πιο πάνω προθεσμία είναι επίσης δεκαήμερη, εκτός αν αυτός διαμένει στην αλλοδαπή ή είναι άγνωστη η διαμονή του, οπότε η προθεσμία είναι τριάντα (30) ημερών και αρχίζει, σε κάθε περίπτωση, από την επίδοση της απόφασης. Ειδικότερα, όμως, η προθεσμία για την άσκηση του ένδικου μέσου της αίτησης αναίρεσης κατά των αποφάσεων, για τις οποίες επιτρέπεται η άσκησή της, αρχίζει από τότε που η τελεσίδικη απόφαση θα καταχωριστεί καθαρογραμμένη στο κατ` άρθρο 473 παρ. 3 του Κ.Ποιν.Δ., ειδικό βιβλίο και είναι είκοσι (20) ημέρες από την καταχώρηση αυτή, εφόσον ο δικαιούμενος ήταν παρών κατά τη δημοσίευση της απόφασης, ενώ το άρθρο 340 παρ. 3 του Κ.Ποιν.Δ. ορίζει ότι: "Σε πλημμελήματα και κακουργήματα επιτρέπεται να εκπροσωπείται ο κατηγορούμενος από συνήγορο, τον οποίο διορίζει με έγγραφη δήλωσή του. Η δήλωση γίνεται κατά τις διατυπώσεις του τρίτου εδαφίου της παρ. 2 του άρθρου 42 και πρέπει, με ποινή απαραδέκτου, να αναφέρει την ακριβή διεύθυνση κατοικίας ή διαμονής του κατηγορουμένου. Στην περίπτωση αυτή ο κατηγορούμενος θεωρείται παρών και ο συνήγορός του ενεργεί όλες τις διαδικαστικές πράξεις γι` αυτόν (...)". Περαιτέρω, κατά της απόφασης που δέχεται ή απορρίπτει αίτηση διόρθωσης ή συμπλήρωσης απόφασης, κατ` άρθρο 145 του Κ.Ποιν.Δ., δεν προβλέπεται από τη διάταξη αυτή ή κάποια άλλη διάταξη του Κ.Ποιν.Δ. το ένδικο μέσο της αυτοτελούς αίτησης αναίρεσης από τον κατηγορούμενο, αλλά αυτή προσβάλλεται μαζί με την απόφαση που διορθώθηκε ή συμπληρώθηκε (Ολ. Α.Π. 1/2000). Κατά συνέπεια, η προθεσμία αναίρεσης στην περίπτωση αυτή αρχίζει από την επομένη της καταχώρησης στο παραπάνω ειδικό βιβλίο της αρχικής απόφασης και όχι από την ημέρα που καταχωρίστηκε σε αυτό η συμπληρωματική απόφαση (Α.Π. 746/2018). Εξάλλου, η εκπρόθεσμη άσκηση ένδικου μέσου συγχωρείται, μόνο, αν συντρέχει περίπτωση ανώτερης βίας ή ανυπέρβλητου κωλύματος, που εμπόδισε τη νόμιμη ενάσκηση του εν λόγω δικαιώματος, σύμφωνα με τη γενική αρχή, ότι κανένας δεν υποχρεώνεται στα αδύνατα (impossibilium nulla obligatio est). Στην περίπτωση, όμως, αυτή, στη συντασσόμενη, κατά το άρθρο 474 παρ. 1 και 2 Κ.Ποιν.Δ. σχετική έκθεση, πρέπει να γίνεται επίκληση τόσο των διακωλυτικών της εμπρόθεσμης άσκησης του ένδικου μέσου περιστατικών, που συνιστούν την ανώτερη βία ή το ανυπέρβλητο κώλυμα, όσο και των προς τούτο αποδεικτικών μέσων (Α.Π. 2043/2019). Περαιτέρω, σύμφωνα με τους ορισμούς των διατάξεων του άρθρου 476 του νέου Κ.Ποιν.Δ., "1. Όταν το ένδικο μέσο ασκήθηκε από πρόσωπο που δεν είχε το δικαίωμα ή εναντίον απόφασης ή βουλεύματος, για τα οποία δεν προβλέπεται ή όταν ασκήθηκε εκπρόθεσμα (...) το δικαστικό συμβούλιο ή το δικαστήριο (ως συμβούλιο) που είναι αρμόδιο να κρίνει σχετικά, ύστερα από πρόταση του εισαγγελέα και αφού ακούσει αυτόν που άσκησε το ένδικο μέσο ή τον συνήγορο αντίκλητό του, κηρύσσει απαράδεκτο το ένδικο μέσο και διατάσσει την εκτέλεση της απόφασης ή του βουλεύματος που έχει προσβληθεί και την καταδίκη στα έξοδα εκείνου που άσκησε το ένδικο μέσο. Ο εισαγγελέας οφείλει να ειδοποιήσει αυτόν που άσκησε το ένδικο μέσο ή τον αντίκλητό του για να προσέλθει στο συμβούλιο και εκθέσει τις απόψεις του σαράντα οκτώ (48) τουλάχιστον ώρες πριν από την εισαγωγή της υπόθεσης στο δικαστήριο (συμβούλιο). Την ειδοποίηση ενεργεί ο γραμματέας της εισαγγελίας ή του συμβουλίου με οποιοδήποτε μέσο (εγγράφως ή με τηλεομοιοτυπία ή με ηλεκτρονική αλληλογραφία ή προφορικά ή τηλεφωνικά), η οποία αποδεικνύεται με σχετική βεβαίωσή του που επισυνάπτεται στη δικογραφία". Εξάλλου, ως ανωτέρα βία νοείται κάθε γεγονός, είτε αντικειμενικό είτε σχετικό με το πρόσωπο του δικαιούχου, απρόβλεπτο και εξαιρετικό, το οποίο, στη συγκεκριμένη περίπτωση, δεν μπορεί να αποτραπεί με μέτρα εξαιρετικής επιμέλειας και σύνεσης, ενώ ως ανυπέρβλητο κώλυμα θεωρείται εκείνο που δεν οφείλεται σε υπαιτιότητα του ασκούντος το ένδικο μέσο διαδίκου και δεν μπορούσε να υπερνικηθεί από αυτόν με κανένα τρόπο (Α.Π. 542/2021). Αν ο αναιρεσείων δεν επικαλείται κανένα τέτοιο λόγο ή ο επικαλούμενος λόγος δεν είναι βάσιμος, η εκπροθέσμως ασκηθείσα αίτηση αναίρεσης απορρίπτεται, κατά τα προεκτεθέντα, σύμφωνα με τη διάταξη του άρθρου 476 παρ. 1 του Κ.Ποιν.Δ., ως απαράδεκτη, σε συνδυασμό με το άρθρο 512 παρ. 1 εδ. α` του Κ.Ποιν.Δ., κατά το οποίο, "αν υπάρχει περίπτωση απαραδέκτου η αίτηση αναίρεσης απορρίπτεται κατά τη διαδικασία του άρθρου 476 ..." (Α.Π. 35/23, 209/2022). Στην προκειμένη περίπτωση, το Μ.Ο.Ε.Ναυπλίου, ως δευτεροβάθμιο δικαστήριο, κήρυξε ένοχο τον κατηγορούμενο και ήδη αναιρεσείοντα και του επέβαλε συνολική ποινή κάθειρξης δέκα πέντε (15) ετών, για την αξιόποινη πράξη του βιασμού κατεξακολούθηση κλπ. Κατά της αποφάσεως αυτής, η οποία καταχωρήθηκε στο Ειδικό Βιβλίο την 25-10-23, ο κατηγορούμενος και ήδη αναιρεσείων άσκησε εκπροθέσμως, ήτοι την 1-12-23, δηλαδή με δήλωσή του στο γραμματέα του Εφετείου Ναυπλίου, για την οποία συντάχθηκε σχετική έκθεση, κατά τα άρθρα 74 και 474 παρ. 1 εδ. β' και γ' ΚΠΔ, την κρινόμενη αίτηση αναιρέσεως. Στην αίτησή του δεν αναφέρει λόγους ανωτέρας βίας ή άλλου ανυπέρβλητου κωλύματος που να δικαιολογούν την εκπρόθεσμη άσκησή της. Επιπλέον ο αναιρεσείων, με την προειρημένη αίτηση, ζητεί την αναίρεση της προσβαλλόμενης αποφάσεως, χωρίς, όμως, να προβάλλονται στην αίτηση συγκεκριμένες αιτιάσεις κατά της εν λόγω αποφάσεως ούτε γίνεται επίκληση συγκεκριμένων νομικών πλημμελειών αυτής και προσθέτως δεν διαλαμβάνονται περιστατικά, τα οποία μπορούν να στοιχειοθετήσουν κάποιον από τους προβλεπόμενους από το άρθρο 510 παρ. 1 ΚΠΔ λόγους αναιρέσεως. Κατά συνέπεια όσων προεκτέθηκαν, η κρινόμενη αίτηση αναιρέσεως, εφόσον ασκήθηκε εκπρόθεσμα και δεν διαλαμβάνονται στη σχετική προς τούτο δήλωση δικαιολογητικοί της εκπρόθεσμης άσκησής της λόγοι, είναι απαράδεκτη και ως τέτοια πρέπει να απορριφθεί και να καταδικαστεί η αναιρεσείουσα στα δικαστικά έξοδα της προκείμενης διαδικασίας (άρθρα 476 παρ. 1-583 παρ. 1 ΚΠΔ). Για τους λόγους αυτούς Προτείνω: Να απορριφθεί με αριθμ. 25/23 αίτηση αναιρέσεως του I. A. του Q., κρατουμένου στο Κατάστημα Κράτησης Tρίπολης, κατά της με αριθμ. 29,30/23 αποφάσεως του Μ.Ο.Ε Ναυπλίου, Και Να καταδικασθεί ο αναιρεσείων στα δικαστικά έξοδα της προκείμενης διαδικασίας. Ο Αντεισαγγελέας του Αρείου Πάγου Βασίλειος Φλωριδης Αφού άκουσε τον Αντεισαγγελέα, που αναφέρθηκε στην παραπάνω εισαγγελική πρόταση.

Judges: Μαρία Λεπενιώτη, Σοφία Οικονόμου, Κωστούλα Πρίγγουρη, Παρασκευή Τσούμαρη - Εισηγήτρια, Σταυρούλα Κουσουλού

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ E' ΠΟΙΝΙΚΟ ΤΜΗΜΑ - ΣΕ ΣΥΜΒΟΥΛΙΟ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Κωστούλα Πρίγγουρη, Παρασκευή Τσούμαρη - Εισηγήτρια και Σταυρούλα Κουσουλού, Αρεοπαγίτες. Με την παρουσία και του Αντεισαγγελέα του Αρείου Πάγου Κωνσταντίνου Τζαβέλλα (γιατί κωλύεται η Εισαγγελέας) και του Γραμματέα Γ. Β. Συνήλθε σε Συμβούλιο στο Κατάστημά του στις 5 Απριλίου 2024, προκειμένου να αποφανθεί για την αίτηση του αναιρεσείοντος - κατηγορουμένου I. A. του Q., κρατούμενου στο Κατάστημα Κράτησης Τρίπολης, που δεν παρέστη στο συμβούλιο, για αναίρεση της υπ' αριθμ. 29, 30/2023 αποφάσεως του Μικτού Ορκωτού Εφετείου Ναυπλίου. Το Μικτό Ορκωτό Εφετείο Ναυπλίου, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων-κατηγορούμενος ζητεί τώρα την αναίρεση της απόφασης αυτής, για τους λόγους που αναφέρονται στην υπ' αριθμ. 25/1-12-2023 αίτησή του, η οποία καταχωρίστηκε στο οικείο πινάκιο με τον αριθμό 1126/2023. Έπειτα ο Αντεισαγγελέας του Αρείου Πάγου Κωνσταντίνος Τζαβέλλας εισήγαγε για κρίση στο Συμβούλιο τη σχετική δικογραφία με την πρόταση του Αντεισαγγελέα του Αρείου Πάγου Βασιλείου Φλωρίδη με υπ'αριθμ. πρωτ. 53/4-3-2024, στην οποία αναφέρονται τα ακόλουθα: Εισάγω ενώπιον του Δικαστηρίου Σας, σύμφωνα με τις διατάξεις των άρθρων 476 παρ. 1 και 485 παρ. 1 ΚΠΔ, τη με αριθμ. 25/23 αίτηση αναιρέσεως του I. A. του Q., κρατουμένου στο Κατάστημα Κράτησης Tρίπολης, κατά της με αριθμ. 29,30 /23 αποφάσεως του Μ.Ο.Ε Ναυπλίου και εκθέτω τα εξής: Κατά το άρθρο 474 του Κ.Ποιν.Δ., όπως τροποποιήθηκε με το άρθρο 141 του Ν. 4855/2021 (Φ.Ε.Κ. 215/12-11-2021), "1. Το ένδικο μέσο ασκείται με δήλωση στον γραμματέα του δικαστηρίου που εξέδωσε την απόφαση (ή το βούλευμα) ή στον γραμματέα του ειρηνοδικείου ή στον προϊστάμενο της προξενικής αρχής που βρίσκεται στο εξωτερικό και στην περιφέρεια των οποίων κατοικεί ή διαμένει προσωρινά ο δικαιούμενος. Αν αυτός κρατείται στη φυλακή, η δήλωση μπορεί να γίνει και σε εκείνον που τη διευθύνει. Για τη δήλωση συντάσσεται έκθεση που υπογράφεται από εκείνον που την υποβάλλει ή τον αντιπρόσωπό του (άρθρο 466 παρ. 1) και από εκείνον που τη δέχεται. Ο εισαγγελέας μπορεί να δηλώσει την άσκηση του ενδίκου μέσου και με τηλεομοιοτυπία ή ηλεκτρονική αλληλογραφία, οπότε το ένδικο μέσο θεωρείται ότι ασκήθηκε με την αποδεδειγμένη αποστολή τους. 2. Το ένδικο μέσο μπορεί επίσης να ασκηθεί και με κατάθεση δικογράφου στα παραπάνω πρόσωπα, για την οποία συντάσσεται έκθεση εγχείρησης. 2Α. Η αναίρεση μπορεί να ασκηθεί από τον κατηγορούμενο και με δήλωση που περιέχει όσα ορίζονται στην παρ. 4 και επιδίδεται στον εισαγγελέα του Αρείου Πάγου. 3. Αν η έκθεση γίνει ή το δικόγραφο κατατεθεί σε άλλον γραμματέα ή στον διευθυντή των φυλακών, αποστέλλεται αμέσως στον γραμματέα του δικαστηρίου που εξέδωσε την απόφαση. 4. Στην έκθεση ή το δικόγραφο πρέπει να διατυπώνονται και οι λόγοι για τους οποίους ασκείται το ένδικο μέσο.", ενώ από το συνδυασμό των διατάξεων των άρθρων 462, 473 παρ. 1 και 3, 507 παρ. 1 εδ. α` του Κ.Ποιν.Δ. προκύπτει ότι, όπου ειδική διάταξη νόμου δεν ορίζει διαφορετικά, η προθεσμία για την άσκηση ένδικων μέσων είναι δέκα (10) ημέρες από τη δημοσίευση της απόφασης. Αν ο δικαιούμενος δεν είναι παρών κατά την απαγγελία της απόφασης, η πιο πάνω προθεσμία είναι επίσης δεκαήμερη, εκτός αν αυτός διαμένει στην αλλοδαπή ή είναι άγνωστη η διαμονή του, οπότε η προθεσμία είναι τριάντα (30) ημερών και αρχίζει, σε κάθε περίπτωση, από την επίδοση της απόφασης. Ειδικότερα, όμως, η προθεσμία για την άσκηση του ένδικου μέσου της αίτησης αναίρεσης κατά των αποφάσεων, για τις οποίες επιτρέπεται η άσκησή της, αρχίζει από τότε που η τελεσίδικη απόφαση θα καταχωριστεί καθαρογραμμένη στο κατ` άρθρο 473 παρ. 3 του Κ.Ποιν.Δ., ειδικό βιβλίο και είναι είκοσι (20) ημέρες από την καταχώρηση αυτή, εφόσον ο δικαιούμενος ήταν παρών κατά τη δημοσίευση της απόφασης, ενώ το άρθρο 340 παρ. 3 του Κ.Ποιν.Δ. ορίζει ότι: "Σε πλημμελήματα και κακουργήματα επιτρέπεται να εκπροσωπείται ο κατηγορούμενος από συνήγορο, τον οποίο διορίζει με έγγραφη δήλωσή του. Η δήλωση γίνεται κατά τις διατυπώσεις του τρίτου εδαφίου της παρ. 2 του άρθρου 42 και πρέπει, με ποινή απαραδέκτου, να αναφέρει την ακριβή διεύθυνση κατοικίας ή διαμονής του κατηγορουμένου. Στην περίπτωση αυτή ο κατηγορούμενος θεωρείται παρών και ο συνήγορός του ενεργεί όλες τις διαδικαστικές πράξεις γι` αυτόν (...)". Περαιτέρω, κατά της απόφασης που δέχεται ή απορρίπτει αίτηση διόρθωσης ή συμπλήρωσης απόφασης, κατ` άρθρο 145 του Κ.Ποιν.Δ., δεν προβλέπεται από τη διάταξη αυτή ή κάποια άλλη διάταξη του Κ.Ποιν.Δ. το ένδικο μέσο της αυτοτελούς αίτησης αναίρεσης από τον κατηγορούμενο, αλλά αυτή προσβάλλεται μαζί με την απόφαση που διορθώθηκε ή συμπληρώθηκε (Ολ. Α.Π. 1/2000). Κατά συνέπεια, η προθεσμία αναίρεσης στην περίπτωση αυτή αρχίζει από την επομένη της καταχώρησης στο παραπάνω ειδικό βιβλίο της αρχικής απόφασης και όχι από την ημέρα που καταχωρίστηκε σε αυτό η συμπληρωματική απόφαση (Α.Π. 746/2018). Εξάλλου, η εκπρόθεσμη άσκηση ένδικου μέσου συγχωρείται, μόνο, αν συντρέχει περίπτωση ανώτερης βίας ή ανυπέρβλητου κωλύματος, που εμπόδισε τη νόμιμη ενάσκηση του εν λόγω δικαιώματος, σύμφωνα με τη γενική αρχή, ότι κανένας δεν υποχρεώνεται στα αδύνατα (impossibilium nulla obligatio est). Στην περίπτωση, όμως, αυτή, στη συντασσόμενη, κατά το άρθρο 474 παρ. 1 και 2 Κ.Ποιν.Δ. σχετική έκθεση, πρέπει να γίνεται επίκληση τόσο των διακωλυτικών της εμπρόθεσμης άσκησης του ένδικου μέσου περιστατικών, που συνιστούν την ανώτερη βία ή το ανυπέρβλητο κώλυμα, όσο και των προς τούτο αποδεικτικών μέσων (Α.Π. 2043/2019). Περαιτέρω, σύμφωνα με τους ορισμούς των διατάξεων του άρθρου 476 του νέου Κ.Ποιν.Δ., "1. Όταν το ένδικο μέσο ασκήθηκε από πρόσωπο που δεν είχε το δικαίωμα ή εναντίον απόφασης ή βουλεύματος, για τα οποία δεν προβλέπεται ή όταν ασκήθηκε εκπρόθεσμα (...) το δικαστικό συμβούλιο ή το δικαστήριο (ως συμβούλιο) που είναι αρμόδιο να κρίνει σχετικά, ύστερα από πρόταση του εισαγγελέα και αφού ακούσει αυτόν που άσκησε το ένδικο μέσο ή τον συνήγορο αντίκλητό του, κηρύσσει απαράδεκτο το ένδικο μέσο και διατάσσει την εκτέλεση της απόφασης ή του βουλεύματος που έχει προσβληθεί και την καταδίκη στα έξοδα εκείνου που άσκησε το ένδικο μέσο. Ο εισαγγελέας οφείλει να ειδοποιήσει αυτόν που άσκησε το ένδικο μέσο ή τον αντίκλητό του για να προσέλθει στο συμβούλιο και εκθέσει τις απόψεις του σαράντα οκτώ (48) τουλάχιστον ώρες πριν από την εισαγωγή της υπόθεσης στο δικαστήριο (συμβούλιο). Την ειδοποίηση ενεργεί ο γραμματέας της εισαγγελίας ή του συμβουλίου με οποιοδήποτε μέσο (εγγράφως ή με τηλεομοιοτυπία ή με ηλεκτρονική αλληλογραφία ή προφορικά ή τηλεφωνικά), η οποία αποδεικνύεται με σχετική βεβαίωσή του που επισυνάπτεται στη δικογραφία". Εξάλλου, ως ανωτέρα βία νοείται κάθε γεγονός, είτε αντικειμενικό είτε σχετικό με το πρόσωπο του δικαιούχου, απρόβλεπτο και εξαιρετικό, το οποίο, στη συγκεκριμένη περίπτωση, δεν μπορεί να αποτραπεί με μέτρα εξαιρετικής επιμέλειας και σύνεσης, ενώ ως ανυπέρβλητο κώλυμα θεωρείται εκείνο που δεν οφείλεται σε υπαιτιότητα του ασκούντος το ένδικο μέσο διαδίκου και δεν μπορούσε να υπερνικηθεί από αυτόν με κανένα τρόπο (Α.Π. 542/2021). Αν ο αναιρεσείων δεν επικαλείται κανένα τέτοιο λόγο ή ο επικαλούμενος λόγος δεν είναι βάσιμος, η εκπροθέσμως ασκηθείσα αίτηση αναίρεσης απορρίπτεται, κατά τα προεκτεθέντα, σύμφωνα με τη διάταξη του άρθρου 476 παρ. 1 του Κ.Ποιν.Δ., ως απαράδεκτη, σε συνδυασμό με το άρθρο 512 παρ. 1 εδ. α` του Κ.Ποιν.Δ., κατά το οποίο, "αν υπάρχει περίπτωση απαραδέκτου η αίτηση αναίρεσης απορρίπτεται κατά τη διαδικασία του άρθρου 476 ..." (Α.Π. 35/23, 209/2022). Στην προκειμένη περίπτωση, το Μ.Ο.Ε.Ναυπλίου, ως δευτεροβάθμιο δικαστήριο, κήρυξε ένοχο τον κατηγορούμενο και ήδη αναιρεσείοντα και του επέβαλε συνολική ποινή κάθειρξης δέκα πέντε (15) ετών, για την αξιόποινη πράξη του βιασμού κατεξακολούθηση κλπ. Κατά της αποφάσεως αυτής, η οποία καταχωρήθηκε στο Ειδικό Βιβλίο την 25-10-23, ο κατηγορούμενος και ήδη αναιρεσείων άσκησε εκπροθέσμως, ήτοι την 1-12-23, δηλαδή με δήλωσή του στο γραμματέα του Εφετείου Ναυπλίου, για την οποία συντάχθηκε σχετική έκθεση, κατά τα άρθρα 74 και 474 παρ. 1 εδ. β' και γ' ΚΠΔ, την κρινόμενη αίτηση αναιρέσεως. Στην αίτησή του δεν αναφέρει λόγους ανωτέρας βίας ή άλλου ανυπέρβλητου κωλύματος που να δικαιολογούν την εκπρόθεσμη άσκησή της. Επιπλέον ο αναιρεσείων, με την προειρημένη αίτηση, ζητεί την αναίρεση της προσβαλλόμενης αποφάσεως, χωρίς, όμως, να προβάλλονται στην αίτηση συγκεκριμένες αιτιάσεις κατά της εν λόγω αποφάσεως ούτε γίνεται επίκληση συγκεκριμένων νομικών πλημμελειών αυτής και προσθέτως δεν διαλαμβάνονται περιστατικά, τα οποία μπορούν να στοιχειοθετήσουν κάποιον από τους προβλεπόμενους από το άρθρο 510 παρ. 1 ΚΠΔ λόγους αναιρέσεως. Κατά συνέπεια όσων προεκτέθηκαν, η κρινόμενη αίτηση αναιρέσεως, εφόσον ασκήθηκε εκπρόθεσμα και δεν διαλαμβάνονται στη σχετική προς τούτο δήλωση δικαιολογητικοί της εκπρόθεσμης άσκησής της λόγοι, είναι απαράδεκτη και ως τέτοια πρέπει να απορριφθεί και να καταδικαστεί η αναιρεσείουσα στα δικαστικά έξοδα της προκείμενης διαδικασίας (άρθρα 476 παρ. 1-583 παρ. 1 ΚΠΔ). Για τους λόγους αυτούς Προτείνω: Να απορριφθεί με αριθμ. 25/23 αίτηση αναιρέσεως του I. A. του Q., κρατουμένου στο Κατάστημα Κράτησης Tρίπολης, κατά της με αριθμ. 29,30/23 αποφάσεως του Μ.Ο.Ε Ναυπλίου, Και Να καταδικασθεί ο αναιρεσείων στα δικαστικά έξοδα της προκείμενης διαδικασίας. Ο Αντεισαγγελέας του Αρείου Πάγου Βασίλειος Φλωριδης Αφού άκουσε τον Αντεισαγγελέα, που αναφέρθηκε στην παραπάνω εισαγγελική πρόταση.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από το συνδυασμό των διατάξεων των άρθρων 462, 473 παρ. 1 έως 3 και 474 παρ. 1, 2 του ΚΠοινΔ, προκύπτει, ότι η προθεσμία άσκησης του ένδικου μέσου της αναίρεσης κατά οποιασδήποτε δικαστικής απόφασης, από τον κατηγορούμενο, αν έχει γνωστή διαμονή στην ημεδαπή και είναι παρών κατά την απαγγελία της απόφασης, είναι πάντοτε εικοσαήμερη, είτε ασκείται με δήλωση στο γραμματέα του δικαστηρίου που εξέδωσε την απόφαση ή σ` εκείνον που διευθύνει τη φυλακή, αν ο αναιρεσείων κρατείται, είτε ασκείται με δήλωση που επιδίδεται στον Εισαγγελέα του Αρείου Πάγου, χωρίς να αρχίζει η εν λόγω προθεσμία πριν από την καταχώρηση της τελεσίδικης καθαρογραμμένης απόφασης στο, κατά το άρθρο 473 παρ. 3 ΚΠοινΔ, ειδικό βιβλίο. Εκπρόθεσμη δε άσκηση ενδίκου μέσου συγχωρείται μόνον αν συντρέχει ανώτερη βία ή ανυπέρβλητο κώλυμα, που εμπόδισαν την εμπρόθεσμη άσκηση του. Στην περίπτωση αυτή, στην κατά το άρθρο 474 του ΚΠΔ έκθεση αναίρεσης γίνεται επίκληση των περιστατικών, τα οποία συνιστούν την επικαλούμενη ανώτερη βία ή το ανυπέρβλητο κώλυμα, καθώς και των αποδεικτικών μέσων που αποδεικνύουν τα περιστατικά αυτά. Ως ανώτερη δε βία νοείται κάθε απρόβλεπτο και εξαιρετικό γεγονός είτε αντικειμενικό είτε σχετικό με το πρόσωπο του επικαλούμενου αυτό, μη οφειλόμενο σε υπαιτιότητά του, το οποίο στη συγκεκριμένη περίπτωση δε μπορεί ν` αποτραπεί με μέτρα εξαιρετικής επιμέλειας και σύνεσης ή να υπερνικηθεί με οποιοδήποτε τρόπο ενώ ως ανυπέρβλητο κώλυμα θεωρείται εκείνο που δεν οφείλεται σε υπαιτιότητα του ασκούντος το ένδικο μέσο διαδίκου και δεν μπορούσε να υπερνικηθεί από αυτόν με κανένα τρόπο (ΑΠ 18/2021, 1065/2020, 940/2018). Εξάλλου, από το συνδυασμό των διατάξεων των άρθρων 148 έως 153, 473 παρ. 2, 474 παρ. 2, 4, 476 παρ. 1, 509 και 510 του ΚΠοινΔ προκύπτει, ότι για το κύρος και, κατ' ακολουθία, το παραδεκτό της αίτησης αναίρεσης κατ' απόφασης πρέπει στη δήλωση άσκησής της να περιέχονται κατά τρόπο σαφή και ορισμένο οι λόγοι, για τους οποίους ασκείται. Αν δεν περιέχεται σ' αυτή ένας τουλάχιστον ορισμένος λόγος αναίρεσης, από τους αναφερόμενους περιοριστικά στο άρθρο 510 του ΚΠοινΔ, η αίτηση είναι απαράδεκτη και, ως τέτοια, απορρίπτεται (άρθρο 512, 476 ΚΠοινΔ). Απλή παράθεση του κειμένου της σχετικής διάταξης, που προβλέπει το λόγο αναίρεσης, χωρίς αναφορά των περιστατικών που θεμελιώνουν την επικαλούμενη πλημμέλεια, δεν αρκεί. Ούτε μπορεί ο αορίστως διατυπούμενος στην έκθεση αναίρεσης λόγος να συμπληρωθεί με παραπομπή σε άλλα έγγραφα ή με την άσκηση πρόσθετων λόγων, οι οποίοι προϋποθέτουν, την ύπαρξη παραδεκτής αίτησης αναίρεσης. Τέλος, κατά τη διάταξη του άρθρου 476 παρ.1 του ΚΠΔ, όταν το ένδικο μέσο ασκήθηκε από πρόσωπο που δεν είχε το δικαίωμα ή δεν είχε έννομο συμφέρον ή εναντίον απόφασης ή βουλεύματος για τα οποία δεν προβλέπεται ή όταν ασκήθηκε εκπρόθεσμα, ή χωρίς να τηρηθούν οι διατυπώσεις που ορίζονται από το νόμο για την άσκησή του, καθώς και όταν έγινε νόμιμη παραίτηση από το ένδικο μέσο ή όταν τούτο ασκείται για δεύτερη φορά ή σε κάθε άλλη περίπτωση που ο νόμος ρητά προβλέπει ότι το ένδικο μέσο είναι απαράδεκτο, το Δικαστικό Συμβούλιο ή το Δικαστήριο (ως Συμβούλιο), που είναι αρμόδιο να κρίνει σχετικά, ύστερα από πρόταση του Εισαγγελέα και αφού ακούσει αυτόν που άσκησε το ένδικο μέσο ή τον συνήγορο αντίκλητό του, κηρύσσει απαράδεκτο το ένδικο μέσο και διατάσσει την εκτέλεση του βουλεύματος ή της απόφασης που έχει προσβληθεί και την καταδίκη στα έξοδα εκείνου που άσκησε το ένδικο μέσο, εκτός εάν η διατύπωση που δεν έχει τηρηθεί για την άσκησή του είναι τυπική και μπορεί να συμπληρωθεί. Ο εισαγγελέας οφείλει να ειδοποιήσει αυτόν που άσκησε το ένδικο μέσο ή τον αντίκλητό του για να προσέλθει στο συμβούλιο και να εκθέσει τις απόψεις του ή να συμπληρώσει την τυπική διατύπωση που δεν έχει τηρηθεί, σαράντα οκτώ τουλάχιστον ώρες πριν την εισαγωγή της υπόθεσης στο δικαστήριο (συμβούλιο). Αν ο αναιρεσείων κρατείται δεν μετάγεται αλλά μπορεί να υποβάλλει υπόμνημα και να εκπροσωπηθεί από συνήγορο. Στην προκειμένη περίπτωση, από την παραδεκτή επισκόπηση των εγγράφων του φακέλου της δικογραφίας προκύπτει ότι το Μικτό Ορκωτό Εφετείο Ναυπλίου, που δίκασε σε δεύτερο βαθμό, με την προσβαλλομένη με αριθμό 29,30/2023 απόφασή του, κήρυξε ένοχο τον τότε κατηγορούμενο και ήδη αναιρεσείοντα, I. A., για τις αξιόποινες πράξεις του βιασμού κατ'εξακολούθηση, της γενετήσιας πράξης με ανήλικο που έχει συμπληρώσει τα δώδεκα (12) έτη όχι όμως τα δέκα τέσσερα (14) έτη κατ'εξακολούθηση, της γενετήσιας πράξης με ανήλικο που συμπλήρωσε τα δέκα τέσσερα (14) έτη κατ'εξακολούθηση και της γενετήσιας πράξης μεταξύ συγγενών κατ'εξακολούθηση και του επέβαλε συνολική ποινή κάθειρξης δέκα πέντε (15) ετών. Η ως άνω προσβαλλόμενη απόφαση εκδόθηκε παρόντος του αναιρεσείοντος στις 7-6-2023 και καταχωρήθηκε στο ειδικό βιβλίο των καθαρογραμμένων αποφάσεων, του προαναφερθέ-ντος δευτεροβάθμιου Δικαστηρίου, στις 25-10-2023 με αύξοντα αριθμό 11, όπως τούτο προκύπτει από την επί του σώματος της αποφάσεως υπηρεσιακή βεβαίωση της αρμόδιας γραμματέως. Ωστόσο, ο αναιρεσείων, άσκησε την κρινόμενη με αρ.25/2023 αίτηση για αναίρεση της ανωτέρω αποφάσεως του δευτεροβαθμίου Δικαστηρίου, με δήλωση της, εχούσης ειδικής προς τούτο εξουσιοδοτήσεως, πληρεξουσίας του δικηγόρου Βασιλικής Αχριάνη, ενώπιον του γραμματέα του εκδόντος την προσβαλλομένη απόφαση δικαστηρίου, στις 1-12-2023, δηλαδή μετά την πάροδο της οριζόμενης στο άρθρο 473 παρ. 3 του Κ.Ποιν.Δ. 20ήμερης προθεσμίας, από της καταχωρίσεως της προσβαλλόμενης αποφάσεως στο ειδικό βιβλίο, χωρίς να επικαλείται κανένα λόγο ανωτέρας βίας που να δικαιολογεί το εκπρόθεσμο της ασκήσεώς του, με συνέπεια να καθίσταται αυτή απορριπτέα ως απαράδεκτη. Περαιτέρω, όπως προκύπτει από την ως άνω με αρ. 25 από 1/12/23 αίτηση αναίρεσης, αναφέρεται σ'αυτή οτι η ανωτέρω πληρεξούσια δικηγόρος του αναιρεσείοντος εμφανίστηκε στον γραμματέα του Εφετείου Ναυπλίου και ζήτησε να αναιρεθεί η απόφαση του ΜΟΕ Ναυπλίου με αριθμό 29,30/2023, με την οποία καταδικάστηκε για βιασμό κατ'εξακολούθηση κ.λ.π σε συνολική ποινή κάθειρξης δέκα πέντε (15) ετών, χωρίς να αναφέρεται τίποτε άλλο. Με το ανωτέρω όμως περιεχόμενο η κρινόμενη αίτηση αναίρεσης είναι επίσης απαράδεκτη, καθόσον δεν περιέχει ούτε ένα λόγο αναίρεσης από τους περιοριστικά αναφερόμενους στο άρθρο 510 ΚΠοινΔ, με τον οποίο να πλήττεται η προσβαλλόμενη απόφαση, αφού δεν διαλαμβάνονται στο δικόγραφο αυτής συγκεκριμένα περιστατικά, που να συγκροτούν οποιαδήποτε από τις περιοριστικά προβλεπόμενες στο νόμο αναιρετικές πλημμέλειες. Συνακόλουθα, σύμφωνα με τα προεκτεθέντα και αφού κλήθηκε ο μη εμφανιστείς αναιρεσείων για την αναφερόμενη στην αρχή της παρούσης δικάσιμο, σύμφωνα με το από 5-3-2024 αποδεικτικό επίδοσης της υπαλλήλου του καταστήματος κράτησης Τρίπολης Ν. Τ., πρέπει να απορριφθεί, ως απαράδεκτη για τους ανωτέρω λόγους η κρινομένη αίτηση αναίρεσης και να καταδικασθεί ο αναιρεσείων στα δικαστικά έξοδα της ποινικής διαδικασίας (άρθρα 476 παρ. 1 και 578 παρ. 1 ΚΠοινΔ), κατά τα ειδικότερα οριζόμενα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την με αρ. 25/1-12-2023 αίτηση του I. A. του Q., κατοίκου ... και ήδη κρατουμένου στο κατάστημα Κράτησης Τρίπολης, για αναίρεση της υπ' αριθ. 29,30/2023 απόφασης του Μικτού Ορκωτού Εφετείου Ναυπλίου. Και Καταδικάζει τον αναιρεσείοντα στα δικαστικά έξοδα της ποινικής διαδικασίας, που ανέρχονται σε διακόσια πενήντα (250) ευρώ. Κρίθηκε και αποφασίσθηκε στην Αθήνα στις 19 Απριλίου 2024. Και Εκδόθηκε στην Αθήνα στις 22 Μαΐου 2024.

LEGAL REFERENCES
Articles Referenced: άρθρων 476 παρ. 1, άρθρο 474, άρθρο 141 του Ν. 4855/2021, άρθρο 466 παρ. 1, άρθρων 462, άρθρο 473 παρ. 3, άρθρο 340 παρ. 3, άρθρου 42, άρθρο 145, άρθρο 474 παρ. 1, άρθρου 476, άρθρου 476 παρ. 1, άρθρο 512 παρ. 1 εδ. α, άρθρα 74, άρθρο 510 παρ. 1, άρθρα 476 παρ. 1, άρθρο 474 του ΚΠΔ, άρθρων 148, άρθρο 510, άρθρο 512, άρθρου 476 παρ.1 του ΚΠΔ, άρθρων 148 έως 153, άρθρων 476, άρθρο 141, άρθρο 466, άρθρο 473, άρθρο 340, άρθρα 476
Article Codes: ΠΚ|ΚΠΔ
Law References: Ν.4855/2021
Total Articles Cited: 31

DATES MENTIONED: 1-12-2023|4-3-2024|12-11-2021|7-6-2023|25-10-2023|5-3-2024|05-04-2024|19-04-2024|22-05-2024

SOURCE: https://areiospagos.gr/nomologia/apofaseis_DISPLAY.asp?cd=ULQ6DIO9GI41AYDP9ASKKXL8IL7UKU&apof=740_2024&info=ΠΟΙΝΙΚΕΣ -  Ε